৩০ তারিখের পর হতে প্রতিরাতে ৭/৮ বার করে হসপিটালে চেক করতো তারা। বলতো যে কোন পুরুষ মানুষ তোমরা লুকিয়ে রেখেছো। এটা একটা বাহানা ছিল। ১১ই এপ্রিল তারিখে সামরিক হাসপাতালের স্টাফ বাদে যে মহিলারা প্রাণ ও ইজ্জতের ভয়ে হসপিটালে আশ্রয় গ্রহণ করে তাদের সবাইকে রাত অনুমান ১টার দিকে নিজ নিজ ঘরে ফিরিয়ে দেবে বলে নিয়ে যায়। উক্ত মহিলারা সবাই ছিলেন ই.পি.আর ও বেঙ্গল রেজিমেন্টের ও বেসামরিক লোকদের স্ত্রী, কন্যা ও শিশু। প্রথমে তাদের আর্টিলারীর ঘরে আটকিয়ে রাখে। উক্ত ছয় সাত ঘরে মহিলারা ছিলেন। উক্ত এলাকায় যারা পাহারা দিতো সেই পাকসেনার দুজন ঘরের দরজা ভেঙে ঢুকে পড়ে এবং দুজন মহিলার উপর অত্যাচার চালায়। একজন মহিলার পেটে যে বাচ্চা ছিল তা অমানুষিক নির্যাতনের ফলে নষ্ট হয়ে যায়।